EkBass/fiwiki-20250220-pages-articles huggingface dataset:
Osleidys Menéndez

Osleidys Menéndez (s. 14. marraskuuta 1979 Martí, Kuuba) on kuubalainen keihäänheittäjä. Hän oli 2000-luvun alkuvuosina lajissaan melko ylivoimainen. Menéndez voitti junioreiden maailmanmestaruuden 1996 ja 1998. Hän oli seitsemäs Ateenan MM-kilpailuissa 1997. Vuonna 1999 hän voitti Pan-Amerikan kisat ja oli Sevillan MM-kisoissa neljäs tuloksella 64,41. Vuotta myöhemmin hän saavutti ensimmäisen arvokisamitalinsa sijoututtuaan Sydneyn olympialaisissa pronssille tuloksella 66,18. 1. heinäkuuta 2001 hän heitti uuden maailmanennätyksen 71,54. Samana vuonna hän voitti kultamitalin Edmontonin MM-kisoissa tuloksella 69,53 sekä universiadeissa Pekingissä tuloksella 69,82. 2002 maailmancupissa Madridissa hän voitti keihäänheiton tuloksella 64,41. Samana vuonna hän voitti myös GP-finaalin. Pariisin MM- kisoissa vuonna 2003 Menéndez heitti parhaallaan 62,19 metriä, mikä riitti viidenteen sijaan. Vuoden kuluttua tästä hän palasi jälleen kultakantaan Ateenan olympialaisissa, missä hän heitti tuloksen 71,53 ja jäi vain sentin päähän omasta maailmanennätyksestään. Myöhemmin syksyllä hän voitti IAAF:n yleisurheilufinaalin. Vuoden 2005 MM-kisoissa Helsingissä hän voitti toisen maailmanmestaruutensa uudella ME-tuloksella 71,70. Tulos riittää naisten keihäänheiton maailmanlistalla kolmannelle sijalle ja on voimassa oleva maanosan ennätys. Samalla kaudella hän voitti myös IAAF:n yleisurheilufinaalin. Hän ei voinut osallistua MM-kisoihin 2007 nilkkavaivojen vuoksi. Pekingin olympialaisissa 2008 hän sijoittui kuudenneksi ja Berliinin MM-kilpailuissa 2009 seitsemänneksi. == Lähteet == * === Viitteet === Luokka:Kuubalaiset keihäänheittäjät Luokka:Kuubalaiset olympiavoittajat Luokka:Vuonna 1979 syntyneet Luokka:Elävät henkilöt
Auton jarrujärjestelmä

Auton jarrujärjestelmä koostuu seisontajarrusta ja käyttöjarrusta. Käyttöjarrun pitää olla kaksipiirinen, ja sen on vaikutettava jokaisen pyörän erillisiin hankauspintoihin. Lisäksi hidastuvuuden on kuivalla asfaltilla oltava vähintään 5,8 m/s2 enintään 500 N poljinvoimalla. Seisontajarrun (käsijarru) käyttövoiman on oltava vähintään 20% kokonaispainovoimasta ja jakauduttava vähintään yhden akselin molemmille pyörille. Henkilöautossa seisontajarru on sähköinen tai mekaaninen, kun taas linja- ja kuorma-autoissa seisontajarrun vapauttamiseen käytetään yleensä paineilmaa. == Nestejarru == Neste- eli hydrauliikkakäyttöiset jarrut ovat umpinaisia. Hydrauliikkaputkien pitää kestää 230 barin paine. Henkilön painaessa jarrupolkimen pohjaan siirtyy voima pääsylinterin mäntään. Männän liike muuttuu paineeksi, joka siirtyy putkea pitkin työsylinterin mäntään. Levyjarruissa mäntä työntää jarrupalat kiinteästi autossa oleviin jarrulevyihin aiheuttaen kitkavoimaa. Rumpujarruissa mäntä työntää jarruhihnan avustuksella jarrukenkiä rumpua vasten. Pääsylinterin halkaisijaa pienentämällä tai työsylinteriä isontamalla voidaan jarrutuksen tehoa lisätä. == Jarrupiirit == Yksipiirijarru toimii niin, että kaikkiin jarruihin kohdistuu sama paine. Vuodon sattuessa piirin mihin tahansa osaan, lakkaavat kaikkien pyörien jarrut jarruttamasta. Siksi yksipiirijarru ei ole enää sallittu autoissa. Kaksipiirijarrut ovat joko akseli- tai ristijakoisia. Ristijakoisessa piirit ovat vasen takajarru ja oikea etujarru sekä oikea takajarru ja vasen etujarru. Akselijakoisissa järjestelmissä piirit vaikuttavat akseleittain. Takavetoiset autot käyttävät tätä piirijakoa. Toisenlaisessa akselijakoisessa jarrupiirissä edessä sijaitsevat jarrut ovat nelimäntäiset. Tässä järjestelmässä molemmissa piireissä on toinen takajarruista mukana. Järjestelmää voidaan käyttää niin etu- kuin takavetoisissa autoissa. == Alipainetehostin == Imusarjan, tai dieselissä erillisen ilmanpainepumpun, alipainetta hyväksi käyttävä alipainetehostin sijaitsee ennen jarrujen pääsylinteriä. Pääsylinterin männän molemmille puolille vaikuttava alipaine ja venttiilillä ulkoilmalta suljettu tila pitävät jarrun vapaana. Jarrutuksessa venttiili avaa tilan ulkoilmalle sylinterin painopuolelle ja sulkee imupuolen. Paine-ero männän molemmilla puolilla lisää jarrutusvoimaa. == ABS-jarrut == ABS-jarrut ovat lukkiutumattomat. Yleisimmin käytetyssä ABS-järjestelmässä anturi lukee pyörännavassa olevalta hammaskehältä pyörimisliikettä. Kun anturi havaitsee että kehä ei pyöri ABS-järjestelmä laskee jarrupainetta jolloin pyörä vapautuu ja pyörii jälleen. Perusideana ABS-jarrujärjestelmässä on säilyttää kontakti tiehen ilman, että pyörät lukittuvat ja täten parantaa ohjattavuutta voimakkaan jarrutuksen aikana. Joissakin ABS-jarruissa jarrutehon vähennys voi tuntua nykivänä jarrutuksena. Tekniikan Maailma -lehti on testannut ABS- jarrujen toimintaa, autona VW Golf V varustettuna Continental ContiVikingContact 3 -kitkarenkailla. Jarrutusmatka 80-0 km/h nopeudesta: lukkiutuneet renkaat ABS kuiva pinta 45 m 32 m lumi 53 m 64 m jää 255 m 404 m == Katso myös == * Jarru Luokka:Auton rakenne
Verkkokalvorappeuma

Verkkokalvorappeuma (retinitis pigmentosa, RP-tauti) on geneettinen ja melko yleinen silmän verkkokalvon eli retinan rappeutumissairaus. Suomessa tautigeeniä kantaa noin joka 80. ihminen ja esiintyvyys on 1/4 000\. Joskus tauti kuuluu osana Usherin oireyhtymään. Verkkokalvorappeuma alkaa ensin hämäräsokeutena ja etenee näkökentän supistumiseksi, ns. ”putkinäöksi”, mutta näkökyky ei heikkene, ja jopa pitkälle edennyttä RP-tautia sairastava pystyy lukemaan pientä tekstiä, vaikka esimerkiksi kasvojen tunnistaminen ja liikkuminen vieraissa paikoissa on hankalaa. Sairaus etenee vähitellen, ja usein retinitikko tottuu heikkoon näköönsä eikä huomaa sairautensa etenemistä. Osa verkkokalvorappeumaa sairastavista saattaa sokeutua täysin, mutta suurimmalla osalla säilyy osittainen näkökyky. Verkkokalvorappeuma johtuu verkkokalvon sauvasolujen vähittäisestä tuhoutumisesta. Tuhoutumisen arvellaan johtuvan monen eri geenin mutaatiosta, joka aiheuttaa verkkokalvolle ruskeaa pigmenttiä. Sairauteen ei ole virallisesti hyväksyttyä hoitokeinoa, mutta vuonna 2024 tuli ilmi yllättäen, että kolmen aivan eir sairauksiin käytetyn lääkkeen yhteiskäyttö on hidastanut sairauden etenemistä koe-eläimillä. Nämä ovat metoprololi, tamsulosiini ja bromokriptiini. Suomen Retinitis-yhdistys ry on perustettu vuonna 1973. == Lähteet == ==Aiheesta muualla== * http://www.verneri.net/yleis/index.php?did=256 *Kehitysvammahuollon tietopankki Luokka: Perinnölliset sairaudet Luokka: Silmätaudit
Watt

Watt on englantilainen sukunimi, joka on ollut muun muassa seuraavilla henkilöillä: * Andrew Watt (1990), yhdysvaltalainen laulaja, lauluntekijä, tuottaja ja multi-instrumentalisti * James Watt (1736–1819), skotlantilainen matemaatikko ja insinööri, höyrykoneen kehittäjä * Jason Watt (s. 1970), tanskalainen moottoriurheilija * Justin James Watt (s. 1989), yhdysvaltalainen amerikkalaisen jalkapallon pelaaja * Mitchell Watt (s. 1988), australialainen pituushyppääjä * Robert Watson-Watt (1892–1973), brittiläinen fyysikko, tutkan keksijä * Sheila Watt-Cloutier (s. 1953), kanadalainen inuittivaikuttaja ja järjestöjohtaja * T. J. Watt (s. 1994), yhdysvaltalainen amerikkalaisen jalkapallon pelaaja * William Montgomery Watt (1909–2006), brittiläinen islamin tutkija ja orientalisti. == Lisäksi == * Juha "Watt" Vainio oli Juha Vainion taiteilijanimi * Watti, tehon yksikkö, joka on saanut nimensä James Wattin mukaan Luokka:Sukunimet
Wallis (Tyynenmeren saari)

Wallis eli Uvea on Tyynenmeren saari, joka muodostaa osan Ranskalle kuuluvaa Wallisin ja Futunan territoriota. Saaren pinta-ala on 77,5 km². Koko Wallis ja Futunan territorion asukasluvusta kaksi kolmasosaa asuu Wallis'n saarella. Vuosina 2013–2018 saaren väkiluku laski 2,9 %. Suurin osa väestöstä on katolisia ja puhuu äidinkielenään uveaa. Wallis on nimetty kapteeni Samuel Wallisin mukaan, joka löysi sen 16. elokuuta 1767. Saari jakautuu kolmeen piiriin: Hihifoon, Hahakeen ja Muaan. Territorion pääkaupunki Mata-Utu sijaitsee Hahaken itärannikolla. == Lähteet == ==Aiheesta muualla== * Global Volcanism Program: Wallis Island , Smithsonian Institution. * Kuvia Wallisista Luokka:Wallis ja Futuna Luokka:Oseanian saaret ca:Regne d'Uvea
Henri Ghentiläinen

Henri Ghentiläinen (Henricus de Gandavo, n. 1217–1293) oli flanderilainen skolastinen filosofi. Hänet tunnettiin kunnianimellä Doctor Solemnis ("juhlallinen opettaja"). == Elämä == Henri Ghentiläinen syntyi Mudessa, lähellä Ghentiä, ja kuoli Tournaissa (tai Pariisissa). Hänen sanotaan kuuluneen italialaiseen Bonicollien sukuun, flaamiksi Goethal-sukuun, mutta hänen todellisesta henkilöllisyydestään on keskusteltu paljon. Hän opiskeli ensin Ghentissä, ja myöhemmin Kölnissä Albert Suuren alaisuudessa. Saavutettuaan tohtorin arvon hän palasi Ghentiin, ja hänen sanotaan olleen ensimmäinen, joka luennoi siellä julkisesti filosofiasta ja teologiasta. Myöhemmin hänet houkutteli Pariisiin kaupungin yliopiston maine. Siellä hän osallistui useisiin väittelyihin sääntökuntien ja papiston välillä ja puolusti jälkimmäistä osapuolta. == Filosofia == Tuomas Akvinolaisen aikalaisena hän vastusti monia aikansa hallitsevia teorioita ja yhdisti ajalle tyypilliseen aristotelismiin paljon platonilaisia vaikutteita, kuten ideaoppia. Näissä asioissa Ghentiläisen näkemykset ovat kaukana selkeistä. Hän kuitenkin puolusti Platonia ajan aristoteliselta kritiikiltä ja pyrki osoittamaan, että nämä kaksi näkemystä ovat harmoniassa. Hän teki eron tavallisia kappaleita koskevan tiedon ja sen jumalallisen inspiraation, jolla käsitämme Jumalan olemuksen ja olemassaolon, välille. Ensin mainittu ei pysty valaisemaan jälkimmäistä. Yksilöt eivät muodostu materiasta, vaan itsenäisestä olemassaolosta eli loppujen lopuksi siitä, että ne on luotu erilliseksi olennoiksi. Universaalit tulee erotella sen mukaan, viittaavatko ne meidän mieliimme vai jumalalliseen mieleen. Jumalallisessa ymmärryksessä sijaitsevat mallit tai sukujen (genus) tyypit sekä luonnollisten olioiden lajit. Psykologiassa on erityisen merkittävä hänen huomionsa sielun ja ruumiin liitosta. Ruumiin hän katsoi olevan sielun substanssin muodostava osa, ja sielun olevan tämän liiton kautta täydellisempi ja kokonaisempi. == Teoksia == * Quodlibeta Theologica (Pariisi, 1518; Venetsia, 1608 ja 1613) * Summa theologiae (Pariisi, 1520; Ferrara, 1646) * De scriptoribus ecclesiasticis (Köln, 1580). == Aiheesta muualla == * * Luokka:Skolastikot Luokka:Keskiajan filosofit Luokka:1210-luvulla syntyneet Luokka:Vuonna 1293 kuolleet
Arak

Arak on kaupunki Iranin Markazīn maakunnassa. Kaupunki on perustettu vuonna 1808 nimellä Solṭānābād ja aikanaan se tunnettiin etenkin persialaisista matoista. Sen asukasluku oli vuoden 2016 väestönlaskennan mukaan 520 944\. ==Maantiede== Arak sijaitsee Länsi-Iranissa 284 kilometriä Teheranista lounaaseen. Se on Markazīn maakunnan hallinnollinen keskus. Kaupungin korkeus merenpinnasta on noin 1 800 metriä. Alue on Farāhānin tasankoa Zagrosvuorten juurella. Lähellä leviää myös Tuzlu Kavīrin suolatasanko. === Ilmasto === Arakissa kuumin kuukausi on heinäkuu, jolloin päivän keskilämpötila vaihtelee 18 °C:n ja 36 °C:n välillä. Kylmin kuukausi on tammikuu, jolloin päivän keskilämpötila vaihtelee −6 °C:n ja +4 °C:n välillä. Sateet saadaan loka- ja toukokuun välillä. Kesä- ja syyskuun välisenä aikana ei sada juuri lainkaan. Vuosittainen sadanta on noin 350 millimetriä. ==Historia== Arak on iranilaiseksi kaupungiksi suhteellisen uusi. Nykyisen Arakin seutu oli vielä 1800-luvun alussa hyvin rauhatonta seutua, joka oli altis baktriarien hyökkäyksille Zagrosvuorilta. Persiaa hallinneet qajarit päättivät puuttua tilanteeseen Fath Ali Šahin valtakaudella perustamalla alueelle uusia kaupunkeja. Nykyisen Arakin perusti Yusof Khan Gorji ja alun perin se tunnettiin nimellä Solṭānābād. Ensimmäiset asukkaat olivat kaupunkiin siirrettyjä kolmen lähikylän asukkaita. Suuri eri puoliltaan 12 ja 18 tornia käsittänyt kaupunginmuuri houkutteli pian myös muita asukkaita sen tuoman turvallisuuden takia. Itse kaupunki sai ruutukaavan. Arak alkoi kasvaa nopeasti persialaisten mattojen valmistuksen myötä. Mattoja oli alettu kaupata etenkin Eurooppaan. Niitä valmistettiin alun perin käsitöinä kylissä, mutta niiden valmistus ja myynti muuttuivat suurempiluontoiseksi. Vuonna 1882 sveitsiläinen Ziegler & Co avasi suurehkon varaston ja toimiston Arakissa. Arakista ja sen lähialueesta tuli yksi suurimmista Eurooppaan vietävien mattojen lähteistä. Niitä tuotettiin 4 000–8 000 kappaletta vuosittain. ==Talous== Arakissa valmistetaan edelleen persialaisia mattoja. Se on nykyisin kuitenkin myös uudemman teollisuuden keskus. Paikallisia teollisuuden aloja ovat esimerkiksi teräs- ja alumiiniteollisuus, sekä koneteollisuus. IR-40 on Arakissa sijaitseva raskaan veden tutkimuslaitos, jonka Iran on rakennuttanut omaa ydinohjelmansa tarpeisiin. Laitos sisältää raskasvesireaktorin. ==Väestö== Arakin asukasluku oli vuoden 2016 väestönlaskennan mukaan 520 944\. Vuonna 2011 vastaava lukema oli 526 182, vuonna 1991 331 354, vuonna 1976 114 507 ja vuonna 1966 71 925. ==Lähteet== == Aiheesta muualla == Luokka:Iranin kaupungit Luokka:Markazī
Pihtiputaan Keihäskarnevaalit

Pihtiputaan Keihäskarnevaalit on Pihtiputaalla vuosittain järjestettävä keihäänheittotapahtuma. Tapahtuman perustivat Leo Pusa ja Jorma Kinnunen keväällä 1971, kun SM-viestijuoksuviikonloppuna ei ollut kenttälajien urheilijoille kilpailuita.Keihäskarnevaalit 50 v: Karnevaalimenestyjille kunniagalleria – Pitkämäki, Kinnunen ja Närhi: ”Karnevaalit innosti, opetti ja toi ystäviä” Ensimmäinen kilpailu heitettiin saman vuoden heinäkuussa, ja naiset kilpailivat ensi kertaa vuonna 1974. Tapahtumaan kuuluu miesten, naisten ja nuorten sarjojen kilpailuja sekä keihäskoulu. == Voittajat == * Miehistä neljään voittoon on yltänyt Tero Pitkämäki. Kolmeen voittoon ovat yltäneet Hannu Siitonen, Antero Puranen, Seppo Hovinen, Tapio Korjus ja Harri Hakkarainen. * Naisten sarjassa Mikaela Ingberg saavutti urallaan kahdeksan karnevaalivoittoa ja Tiina Lillak seitsemän. === Miehet 1971– === {| class="wikitable" Vuosi Voittaja Tulos 1971 Hannu Siitonen 84,22 m 1972 Jorma Kinnunen 81,50 m 1973 Hannu Siitonen 86,08 m 1974 Seppo Hovinen 83,76 m 1975 Jorma Kinnunen 83,96 m 1976 Seppo Hovinen 87,44 m 1977 Hannu Siitonen 88,86 m 1978 Antero Puranen 86,64 m 1979 Antero Puranen 89,58 m 1980 Antero Puranen 89,12 m 1981 Seppo Hovinen 89,14 m 1982 Aimo Aho 85,32 m 1983 Aimo Aho 87,28 m 1984 Raimo Manninen 93,42 m 1985 Tapio Korjus 89,30 m 1986 Tom Petranoff 83,44 m 1987 Seppo Räty 78,12 m 1988 Tapio Korjus 83,36 m 1989 Tapio Korjus 81,54 m 1990 Jorma Markus 82,62 m 1991 Juha Laukkanen 80,80 m 1992 Juha Laukkanen 84,06 m 1993 Seppo Räty 82,52 m 1994 Harri Hakkarainen 82,14 m 1995 Vladimir Sasimovitš 83,98 m 1996 Kimmo Kinnunen 84,28 m 1997 Harri Hakkarainen 86,48 m 1998 Aki Parviainen 82,74 m 1999 Tom Pukstys 84,12 m 2000 Harri Hakkarainen 84,02 m 2001 Aki Parviainen 88,67 m 2002 Harri Haatainen 84,28 m 2003 Esko Mikkola 78,09 m 2004 Matti Närhi 86,61 m 2005 Esko Mikkola 79,27 m 2006 Tero Järvenpää 80,46 m 2007 Teemu Wirkkala 83,24 m 2008 Tero Pitkämäki 84,91 m 2009 Tero Pitkämäki 86,47 m 2010 Harri Haatainen 84,53 m 2011 Jarkko Koski-Vähälä 81,53 m 2012 Tero Pitkämäki 83,87 m 2013 Teemu Wirkkala 81,09 m 2014 Tero Pitkämäki 85,12 m 2015 Ari Mannio 80,69 m 2016 Braian Toledo 77,63 m 2017 Oliver Helander 80,04 m 2018 Hamish Peacock 79,56 m 2019 Antti Ruuskanen 82,20 m 2021 Jarmo Marttila 80,56 m 2022 Genki Dean 80,08 m 2023 Toni Kuusela 84,37 m 2024 Topias Laine 80,90 m LähdeKeihäskarnevaalivoittajat vuosittain. Viitattu 11.7.2022Keihäskarnevaalit 2023, tulokset == Lähteet == == Aiheesta muualla == * Virallinen sivu Luokka:Keihäänheitto Luokka:Suomen yleisurheilukilpailut Keihäskarnevaalit
Sotaelokuva

Sotaelokuva on elokuva, joka kertoo sodasta ja sen tapahtumista. Se voi olla dokumentti tai fiktiivinen elokuva. Usein yhdysvaltalaisten sotaelokuvien tapahtumat sijoittuvat toiseen maailmansotaan tai Vietnamin sotaan. Esimerkkinä elokuvat Pelastakaa sotamies Ryan, Yksi silta liikaa, Full Metal Jacket, Ilmestyskirja. Nyt, Veteen piirretty viiva ja Taistelutoverit-sarja. Sotaelokuvat ovat yleensä toimintaelokuvia realistisempia. Toisen maailmansodan aikana sotaelokuvat olivat yhdysvaltalaisen elokuvateollisuuden yleisin lajityyppi ja osa psykologista sodankäyntiä. Elokuvateollisuuden ja valtion yhteistyötä koordinoi Office of War Information. Sen johtajan mukaan ”helpoin tapa ujuttaa propagandaideoita melkein kaikkien ihmisten mieliin on antaa niiden kulkea viihde-elokuvan kaltaisen median läpi. Silloin ihmiset eivät tajua, että heille syötetään propagandaa.” Toisen maailmansodan jälkeen aina 1960-luvulle Yhdysvaltain armeija kuvattiin lähes aina positiivisessa sävyssä. Vaikka sodan jälkeen elokuvateollisuus ei ollut valtion kontrollissa, armeija suosi niitä elokuvia, jotka puolustusministeriön Motion Picture Production Office hyväksyi. Tämä tapahtui tarjoamalla miehiä, kalustoa ja kuvauspaikkoja soveliaille elokuville. Harvoja sotaan kriittisesti suhtautuneita elokuvia olivat esimerkiksi Montezuma (Halls of Montezuma, 1951) ja Robert Aldrichin Helvetti 1944 (Attack!, 1956). Brittielokuvassa kriittisesti sotaan alettiin suhtautua jo 1950-luvulla, esimerkkinä menestynyt Kwai-joen silta (1957). Korean sota ei ole ollut suosittu elokuvan aihe. Hollywoodissa siitä tehtiin 55 elokuvaa, jotka noudattivat pääasiassa aiempia kaavoja. Niitä varten jopa kaivettiin arkistoista vanhoja käsikirjoituksia, jotka sovitettiin uuteen tilanteeseen. Nykyaikana Irakin sota on ollut aiheena monissa sotaelokuvissa, kuten The Hurt Lockerissa ja Green Zonessa. Suomalainen sotaelokuva Tuntematon Sotilas vuodelta 1955 on maan kaikkien aikojen katsotuin elokuva. Elokuvan uudelleen filmatisoinnit vuosilta 1985 ja 2017 ovat myös keränneet erittäin paljon katsojia. ==Lähteet== == Kirjallisuutta == * Lassila, Katri: ”Veljeys ja toivo – sodasta elokuvissa”. Filmihullu 1/2016. * Sotaelokuvan teemanumero, Filmihullu 5/2003. * Välimäki, Susanna: Miten sota soi? Sotaelokuva, ääni ja musiikki. Tampere University Press, 2008. * Binns, Daniel: The Hollywood War Film : Critical Observations from World War I to Iraq. Bristol : Intellect, 2017. ISBN 978-1-78320-754-1. == Aiheesta muualla == *
Biserta

Biserta (myös Bizerte tai Bizerta; , ) on kaupunki Tunisian pohjoisrannikolla 66 km:n päässä maan pääkaupungista Tunisista. Bisertasta on matkaa Afrikan pohjoisimpaan kärkeen Cap Blanciin noin 15 km. Se on Tunisian pohjoisrannikon suurin kaupunki. Bisertaa pidetään vanhimpana ja eurooppalaisimpana Tunisian kaupunkina. Foinikialaisten perustama kaupunki tunnettiin Karthagon ja roomalaisten aikana nimillä Hippo Diarrhytus ja Hippo Zarytus. Ifriqiya valtasi sen vuonna 661 ja antoi nimen Bizerta. Espanjalaiset hallitsivat sitä 1500-luvun puolivälissä. Kaupungin merkitys nousi huomattavasti vuonna 1895 , kun ranskalaisten rakentama kanava Bizertanjärveltä merelle valmistui. Bisertan laivastotukikohta jäi Ranskan haltuun, kun Tunisia itsenäistyi 1956. Vuonna 1961 tapahtui ns. Bisertan kriisi, jonka päätteeksi Ranska päätyi miehittämään kaupungin, kun Tunisian armeija oli piirittänyt Ranskan tukikohdan. Ranskalaiset joukot poistuvat Bisertasta lopullisesti vuonna 1963. Bisertan elinkeinoja ovat hedelmien, vihannesten ja vehnän viljely, kalastus ja teollisuus. Teollisuustuotteita ovat esimerkiksi tekstiilit ja autojen osat. Myös öljyä porataan. Biserta tunnetaan viinirypäleistään ja niistä valmistetusta viinistä sekä kauniista metsistään ja rannoistaan. Öljynjalostus alkoi vuonna 1964, ja se on kaupungin suurin tulonlähde. Vuoden 2014 laskennassa kaupungissa oli 138 430 asukasta, arvio vuodelle 2022 on noin 150 000. == Lähteet == == Aiheesta muualla == * Encyclopaedia of the Orient Luokka:Tunisian kaupungit
Amos Whitney

Amos Whitney (8. lokakuuta 1832 – 5. elokuuta 1920) oli yhdysvaltalainen mekaanikko ja tehtailija, jonka nimi on tullut tunnetuksi Pratt & Whitneyn toisena perustajana. Hän syntyi Biddefordissa Mainessa ja kävi kansakoulua Biddefordissa ja Saccarappassa sekä New Hampshiren Exeterissä. Kolmetoistavuotiaana hän pääsi oppipojaksi Massachusettsin Lawrencessa sijainneeseen Essex Machine Companyyn, joka valmisti vetureita ja työkaluja. Oppipoika- ja kisällivuosien jälkeen Whitney pääsi töihin Samuel Coltin asetehtaaseen Hartfordiin Connecticutiin. Whitney ystävystyi asetehtaassa työskennelleen Francis Prattin kanssa ja molemmat miehet hakeutuivat Phoenix Iron Worksin palvelukseen. Vuonna 1860 Whitney ja Pratt alkoivat rakentaa koneita vapaa-ajallaan. Vuonna 1864 he saattoivat jättää työnsä vieraan palveluksessa ja keskittyä uuteen Pratt & Whitney -yritykseen. Yritys menestyi loistavasti ja Whitney toimi yrityksen koneenrakennuksesta vastaavana johtajana. Yrityksen kasvaessa hänestä tuli varatoimitusjohtaja ja vuonna 1898 toimitusjohtaja. Vuoden 1902 yritysjärjestelyn jälkeen Whitney jäi eläkkeelle, mutta hän jatkoi vielä vuosikaudet hallituksen jäsenenä. Whitney kuoli Portlandissa Mainessa. ==Lähteet== * The National Cyclopædia of American Biography. New York 1916. Luokka:Yhdysvaltalaiset liikemiehet Luokka:Vuonna 1832 syntyneet Luokka:Vuonna 1920 kuolleet
Alofi (Wallis ja Futuna)

Alofi on Tyynenmeren saari, joka muodostaa osan Ranskalle kuuluvaa Wallisin ja Futunan territoriota. Se myös muodostaa yhdessä Futunan kanssa Hornesaaret. Saaren pinta-ala on 17,78 neliökilometriä. Saaren korkein kohta Mont Kolofau (tunnettu myös nimellä Mont Bougainville) kohoaa 410 metrin korkeuteen. Vuonna 2010 Alofilla ei ollut enää asukkaita. Syynä tähän on luonnollisten juomavesilähtien puute. 70 % saaresta on metsän peitossa. == Lähteet == Luokka:Wallis ja Futuna Luokka:Oseanian saaret
Jefferson Pérez

Jefferson Leonardo Pérez Quezada (s. 1. heinäkuuta 1974 Cuenca, Ecuador) on entinen ecuadorilainen kävelijä. Hän erikoistui 20 kilometrin matkalle ja oli matkan menestyneimpiä kävelijöitä uransa aikana. Pérez on olympiavoittaja ja kolminkertainen maailmanmestari. Pérez voitti maansa kautta aikain ensimmäisen olympiamitalin voitettuaan 20 kilometrin kilpailun vuoden 1996 kesäolympialaisissa Atlantassa. Vuonna 1997 hän voitti 20 kilometrin kilpailun maailmancupissa ja oli Ateenan MM-kisoissa 14:s. 1999 Sevillan MM-kisoissa hän käveli hopealle ja oli 2000 Sydneyn olympialaisissa neljäs. 2001 Edmontonin MM-kisoissa hän sijoittui kahdeksanneksi. Vuonna 2002 hän voitti toistamiseen 20 kilometrin maailmancup-kilpailun. 2003 Pariisin MM-kisoissa hän voitti kultamitalin uudella maailmanennätysajalla 1.17.21. Vuonna 2004 hän voitti urallaan kolmannen kerran 20 kilometrillä maailmancupin kilpailun. Ateenan olympialaisissa hän osallistui sekä 20 että 50 kilometrin kilpailuihin ja sijoittui neljänneksi ja 12:ksi. 2005 Helsingin MM-kisoissa hän voitti toisen maailmanmestaruutensa ja kaksi vuotta myöhemmin Osakassa kolmannen maailmanmestaruutensa. 2008 Pekingin olympialaisissa hän voitti hopeaa 20 kilometrin matkalla. Pérez lopetti uransa syksyllä 2008. == Lähteet == ==Aiheesta muualla== * Juttu IAAF:n sivuilla * Luokka:Ecuadorilaiset kävelijät Luokka:Ecuadorilaiset olympiavoittajat Luokka:Vuonna 1974 syntyneet Luokka:Elävät henkilöt
Marshall Islands Journal

Marshall Islands Journal on marshallinsaarelainen sanomalehti, jonka julkaisu aloitettiin 1960-luvulla. Se on yksityisessä omistuksessa ja ilmestyy viikoittain. Lehden uutiset ovat sekä englannin että marshallin kielellä. ==Aiheesta muualla== * Marshall Islands Journalin kotisivut * Majuron kauppakamarin sivusto Luokka:Marshallinsaarelaiset sanomalehdet
Hjem-IS Europa

Hjem-IS Europa (tanskaa, ) on pohjoismainen jäätelöteollisuuskonserni, jonka omistaa sveitsiläinen elintarvikekonserni Nestlé. Yritys myy jäätelöä jäätelöautoilla, joita sillä on noin 420 kappaletta. Hjem-IS Europa toimii nykyään kaikissa Pohjoismaissa paitsi Islannissa ja Suomessa. Norjan ja Tanskan tytäryhtiöiden nimi on Hjem-IS, Ruotsin Hemglass ja Suomen tytäryhtiön nimi oli Kotijäätelö. Norjan Hjem-ISin pääkonttori sijaitsee Oslossa, Tanskan Hjem-ISin Esbjergissä, Hemglassin Tukholmassa ja Kotijäätelön vuoden 2012 alusta Espoossa. Esbjergissä sijaitsee koko konsernin pääkonttori ja jäätelötehtaat. Konsernin pääjohtajana toimii Claus Astrup-Larsen. == Historia == Eric Ericsson omisti Ruotsin Kalmarissa jäätelötehtaan nimeltä Kalmars Glassfabrik. Hän aloitti jäätelöautotoiminnan syyskuussa 1968 Täbyssä. 1970-luvulla yrityksen toiminta laajeni Tanskaan, 1990-luvulla Norjaan ja vuonna 1993 perustettiin Suomen Kotijäätelö. Hjem-IS Europan osti vuonna 1997 saksalainen jäätelöyhtiö Schöller, jonka sveitsiläinen elintarvikekonserni Nestlé osti vuonna 2002.; Omistaja vaihtui Voima-lehti Luettu 19.5.2007 == Suomen Kotijäätelö == Vuonna 1993 perustettu Suomen Kotijäätelö oli Hjem-IS Europan tytäryhtiö, jonka pääkonttori sijaitsi Vantaalla. Vuoden 2012 alkupuolella pääkonttori siirtyi Suomen Nestlé Oy:n tiloihin Espooseen. Se oli pelkästään vähittäiskauppias. Pääosa sen jäätelöistä valmistettiin konsernin jäätelötehtaalla Saksassa, osa Tanskassa, Suomessa ja Italiassa. Suomessa myytyjä tuotteita oli aiemmin valmistettu myös Belgiassa ja Espanjassa. Henkilöstön määrä oli noin 200, joista vakituisessa kokoaikaisessa työsuhteessa oli noin 70. Kotijäätelön autoilla oli vakituiset reitit, joilla oli noin 50 000 pysähdyspaikkaa. Autot pysähtyivät pysähdyspaikoilla yleensä säännölliseen aikaan kerran kahdessa viikossa. Kesällä jäätelöautoja oli liikenteessä noin 80 ja talvikautena noin 50. Marraskuussa 2012 Suomen Kotijäätelö ilmoitti lopettavansa jäätelöautojensa toiminnan valtaosassa maata saman vuoden jouluun mennessä. Toiminta jatkui lähinnä Uudellamaalla, Päijät- Hämeessä sekä Kymenlaaksossa ainakin kesäkuuhun 2013 saakka. Heinäkuussa 2013 yhtiö ilmoitti, että toiminta Suomessa loppuu kokonaan 18. elokuuta 2013. Yhtiön mukaan jäätelön kokonaiskysyntä on laskenut jo kolmatta vuotta eikä jäätelöautotoiminta ole enää kannattavaa. === Mainossoitto === Yrityksen jäätelöautojen tunnuksena on tunnistettava ja kuuluva tunnussoitto. Mainossoitosta on valitettu esimerkiksi Helsingin ympäristölautakuntaan, sekä Uudenmaan lääninoikeuteen, mutta nämä hylkäsivät mainossoitosta tehdyn kantelun. == Lähteet == == Aiheesta muualla == * Hjem-IS Danmark A/S * Kaleva: Jää­te­lö­au­to­jen tulevaisuus vaakalaudalla Luokka:Tanskalaiset elintarvikeyhtiöt Luokka:Nestlén tuotemerkit Luokka:Jäätelöt
Sterling

Sterling voi tarkoittaa jotain seuraavista: == Raha ja metalli == * sterling- hopea, metallisekoitus, jossa on 92,5 % hopeaa ja loput kuparia * sterling- punta, Englannin punnasta joskus käytetty nimitys == Liikenneväline == * Cimber Sterling, tanskalainen lentoyhtiö * Sterling Airlines, islantilainen lentoyhtiö * Sterling, Yhdysvalloissa ja Kanadassa myyty automerkki == Henkilöitä, Sterling sukunimenä == * Brett Sterling (s. 1985), yhdysvaltalainen jääkiekkoilija * Bruce Sterling (s. 1954), yhdysvaltalainen kirjailija * Jan Sterling (1921-2004), yhdysvaltalainen näyttelijä * Manuel Márquez Sterling (1872-1934), kuubalainen diplomaatti * Molly Sterling (s. 1998), irlantilainen laulaja * Raheem Sterling (s. 1994), englantilainen jalkapalloilija * Robert Sterling (1917-2006), yhdysvaltalainen näyttelijä == Henkilöitä, Sterling etunimenä == * Sterling K. Brown (s. 1976), yhdysvaltalainen näyttelijä * Sterling Hayden (1916-1986), yhdysvaltalainen näyttelijä * Sterling Hinds (s. 1961), kanadalainen pikajuoksija * Sterling Holloway (1905–1992), yhdysvaltalainen näyttelijä * Sterling Knight (s. 1989), yhdysvaltalainen näyttelijä ja laulaja * Sterling Morrison (1942–1995), yhdysvaltalainen kitaristi ja basisti * Sterling Price (1809-1867), yhdysvaltalainen poliitikko ja kenraali * Sterling Yateke (s. 1999), keskiafrikkalainen jalkapalloilija == Paikka == * Sterling, kaupunki Michiganissa, Yhdysvalloissa
Jukka Ranta (matemaatikko)

Jukka O. Ranta (s. 1968) on suomalainen filosofian tohtori ja matemaatikko, joka työskentelee Ruokaviraston riskienarvioinnin tutkimusprofessorina. Hän on toiminut aiemmin muun muassa Helsingin yliopiston lehtorina. Hänen biometrian alaan kuuluva tohtorinväitöskirjansa vuodelta 2001 käsitteli meningokokki- infektioiden ilmaantuvuutta, poliota, tyypin I diabetesta ja Bayesmallinnusta. Ranta on perehtynyt riskianalyysiin, ja hän luennoi muun muassa Bayes- menetelmien sovellutuksista. Ranta on toiminut myös Maa- ja metsätalousministeriön alaisen Eläinlääkintä- ja elintarviketutkimuslaitoksen (EELA) tutkijana, sittemmin Elintarviketurvallisuusviraston (Evira)n ja Ruokaviraston tutkijana, jossa tehtävässä hän arvioi mm. salmonella- ja kampylobakteerien riskejä Suomessa, kvantitatiivisia riskinarviointimenetelmiä kehittäen. Ranta valmistui Kaurialan lukiosta, Hämeenlinnasta. == Lähteet == Luokka:Suomalaiset matemaatikot Luokka:Suomalaiset professorit Luokka:Ruokavirasto Luokka:Vuonna 1968 syntyneet Luokka:Elävät henkilöt
Yoshiko Arai

Yoshiko Arai (s. 27. huhtikuuta 1949 Kitakyūshū, Japani) on japanilainen viulisti. Hän opiskeli Pariisin konservatoriossa ja muutti Suomeen 1969. Arai on Kuhmon kamarimusiikkijuhlien ja Jean Sibelius -kvartetin perustajajäsen. Hän opetti Sibelius-Akatemiassa vuosina 1984–1992. Hän on levyttänyt paljon varsinkin Sibeliuksen musiikkia. Yoshiko Arai on etniseltä taustaltaan japaninkorealainen. Hänen puolisonsa on sellotaiteilija Seppo Kimanen. Arai palkittiin Pro Finlandia -mitalilla vuonna 1999. ==Lähteet== Luokka:Japanilaiset viulistit Luokka:Suomalaiset viulistit Luokka:Pro Finlandia -palkitut Luokka:Vuonna 1949 syntyneet Luokka:Elävät henkilöt
Jesús Ángel García

Jesús Ángel García Bragado (s. 17. lokakuuta 1969 Madrid, Espanja) on espanjalainen kävelijä. Suurimpiin saavutuksiinsa García on yltänyt 50 kilometrin matkalla. Barcelonan olympialaisissa 1992 hän sijoittui kymmenenneksi. Vuonna 1993 hän voitti matkalla maailmanmestaruuden Stuttgartin MM-kisoissa ajalla 3.41.41 ja oli maailmancupin kisassa toinen. 1994 Helsingin EM-kisoissa hän oli matkalla neljäs ja 1995 Göteborgin MM-kisoissa viides. Samana vuonna hän oli toisen kerran peräkkäin maailmancupissa toinen. Vuonna 1997 hän voitti maailmancupin ja sijoittui hopealle Ateenan MM-kisoissa ajalla 3.44.59. Vuoden 1999 maailmancupissa García oli neljäs ja vuoden 2000 Sydneyn olympialaisissa 12:s. Hän voitti samana vuonna Euroopan cupin 35 ja 50 kilometrillä. Vuonna 2001 hän voitti Euroopan cupin 50 kilometrillä ja saavutti hopeaa Edmontonin MM-kilpailuista ajalla 3.43.07. Vuoden 2002 Münchenin EM-kisoissa hän käveli pronssille ajalla 3.44.33 ja oli kuudes 2003 Pariisin MM-kisoissa. Vuonna 2004 hän käveli maailmancupissa kuudenneksi ja Ateenan olympialaisissa viidenneksi. Vuonna 2006 hän oli maailmancupissa kuudes ja voitti joukkuekilpailun. Göteborgin EM-kisoista hän saavutti hopeaa ajalla 3.42.48. Pekingin olympialaisissa 2008 hän käveli neljänneksi. Berliinin MM-kilpailuissa 2009 hän käveli alun perin kolmanneksi ajalla 3.41.37, mutta nousi vuonna 2016 hopealle kun alkuperäinen voittaja Sergei Kirdjapkin hylättiin dopingin takia . Maailmancupissa 2010 García sijoittui viidenneksi. Barcelonan EM-kilpailuissa 2010 hän käveli viidenneksi ajalla 3.47.56Barcelona 2010 – 50 kilometrin kävelyn tulokset European Athletics . Hän sijoittui 2012 neljänneksi maailmancupissa ja 17:nneksi Lontoon olympialaisissa. Hän sijoittui 11:nneksi Moskovan MM-kilpailuissa 2013, seitsemänneksi Zürichin EM-kilpailuissa 2014, yhdeksänneksi Pekingin MM- kilpailuissa 2015Vain Partanen kesti Pekingin helteen – ”Viimeinen tunti oli tuskaa” ja 20:nneksi Rio de Janeiron olympialaisissa 2016. Dohassa 2019 García osallistui ennätyksellisesti jo 13. MM-kisoihinsa ja sijoittui 50 kilometrin kävelyssä kahdeksanneksi. Tokion olympialaisissa vuonna 2021 García osallistui kahdeksansiin olympialaisiinsa, ja hänellä onkin yleisurheilijoista eniten kesäolympialaisten osallistumiskertoja. Espanjan mestaruuden hän on voittanut 50 kilometrin matkalla vuosina 1997, 2000, 2007 ja 2012.Jesús Ángel García Espanjan yleisurheiluliiton sivuilla (PDF) ==Henkilökohtaiset ennätykset== *5 000 m: 19.33,3, Getafe, 19. heinäkuuta 2001 *10 000 m: 40.38,86, Barcelona, 2. elokuuta 2009 *10 km: 40.25, Sesto San Giovanni, 16. toukokuuta 1999 *20 km: 1.23.00, La Coruña, 20. kesäkuuta 2009 *30 km: 2.08.47, El Prat de Llobregat, 18. helmikuuta 2001 *35 km: 2.31.06, Livorno, 12. kesäkuuta 1994 *50 km: 3.39.54, Podebrady, 19. huhtikuuta 1997 ==Lähteet== * * ===Viitteet=== Luokka:Espanjalaiset kävelijät Luokka:Vuonna 1969 syntyneet Luokka:Elävät henkilöt
Dave Lombardo

David "Dave" Lombardo (s. 16. helmikuuta 1965 Havanna, Kuuba) on yhdysvaltalainen rumpali, joka soittaa Testament-yhtyeessä. Hän syntyi Kuubassa, mutta muutti kaksivuotiaana perheensä mukana Kaliforniaan. Lombardo toimi Slayer-yhtyeen rumpalina vuoteen 2013 asti. Lombardo oli perustamassa Slayer-yhtyettä 1980-luvulla. Hän lähti yhtyeestä kesken kiertueen vuonna 1986, mutta palasi seuraavana vuonna takaisin. Lombardo ehti harkita hakevansa rumpalin roolia Megadethiin Gar Samuelsonin tilalle ennen paluutaan Slayeriin. Lombardo jätti yhtyeen kuitenkin uudestaan vuonna 1992 livealbumi Decade of Aggressionin nauhoitusten jälkeen. Ollessaan poissa Slayeristä Lombardo soitti muun muassa Testamentissa, Grip Inc.:ssa, Fantômasissa ja esiintyi myös muutamalla suomalaisen Apocalyptica-yhtyeen albumilla. Vuonna 2001 Lombardo teki jälleen paluun Slayerin riveihin. Christ Illusion, joka julkaistiin 8. elokuuta 2006, on Lombardon ensimmäinen Slayer-studioalbumi sitten vuoden 1990 Seasons In The Abyssin. Dave Lombardo on naimisissa ja kahden pojan isä. Hän asuu vaimonsa Theresan ja perheensä kanssa Victorvillessä Kaliforniassa. Lombardo julkaisi uransa ensimmäisen sooloalbumin ”Rites of Percussion” 5. toukokuuta 2023 Ipecac Recordingsin kautta. ==Instrumentit== Slayerin ensimmäisellä albumilla Show No Mercyllä 18-vuotias Dave Lombardo käytti Taman aloittelijoille suunnattua perusrumpusettiä, Tama Swingstaria. Lombardo toimi Taman sponsoroimana artistina, jonka "Artstar Custom" -rumpusetti valmistettiin vain häntä varten. Nykyään Lombardo käyttää Tama Starclassic Bubinga rumpusettiä. Rummut: *2 kpl 18"x24" bassorumpuja *5.5"x14" virveli *9"x12" tom *10"x13" tom *11"x14" tom *12"x15" tom *16"x18" lattiatom *16"x20" lattiatom Symbaalit (Paiste): * #Slayer, Dead Cross, Suicidal Tendencies = Paiste Artist Since Sep 1987 * 13" Signature Mega Cup Chime * 18" 2002 Novo China * 15" 2002 Sound Edge Hi-Hat * 16" RUDE Crash/Ride * 18" RUDE Crash/Ride * 19" RUDE Crash/Ride * 22" RUDE Power Ride The Reign * 20" 2002 Novo China Varusteet: *2 kpl Iron Cobra Power Glide -pedaaleja *Iron Cobra Lever Glide Hi-Hat -ständi Kapulat: *Hikkoripuiset Pro-Mark model 2S:t nylonkärjillä == Lähteet == Luokka:Yhdysvaltalaiset metallimusiikin rumpalit Luokka:Testamentin jäsenet Luokka:Slayerin jäsenet Luokka:Vuonna 1965 syntyneet Luokka:Elävät henkilöt
Antonello da Messina

Antonello da Messina (1430 Messina – helmikuu 1479 Messina) oli italialainen renessanssimaalari.Antonello da Messina (ca. 1430–1479) Metropolitan museum Hän opiskeli Napolissa, ilmeisesti Colantonion oppilaana. Siellä hän näki Jan van Eyckin maalauksen, ihaili sen uutta maalaustapaa ja elämäkertakirjuri Vasarin mukaan lähti Alankomaihin opiskelemaan lisää. Omassa työssään hän yhdisti italialaisen yksinkertaisuuden alankomaalaiseen yksityiskohtien runsauteen, ja vaikutti tuleviin maalareihin muun muassa Giovanni Bellinin tyyliin. == Lähteet == Luokka:Italialaiset taidemaalarit Luokka:Vuonna 1430 syntyneet Luokka:Vuonna 1479 kuolleet Luokka:Renessanssin taidemaalarit
Eva Anttila

Eva Anttila (30. maaliskuuta 1894 Tampere – 1. elokuuta 1993 Espoo) oli suomalainen taidemaalari ja tekstiilitaiteilija, yksi suomalaisen taideteollisuuden uranuurtajista. Hän opiskeli Ateneumissa taidemaalariksi mutta keskittyi pian kuvakudoksiin ja kehitti niitä selvemmin maalaukselliseen suuntaan. Vuoden 1929 maailmannäyttelyssä Barcelonassa hän sai yhdessä Maija Kansasen kanssa Grand prix -palkinnon tekstiileistään.Eva Anttila Design Forum (Internet Archivessa) Hänet palkittiin vuonna 1961 Pro Finlandia -mitalilla ja nimettiin vuonna 1983 Vuoden tekstiilitaiteilijaksi. Eva Anttilan isä oli suomentaja Werner Anttila ja äiti kirjailija Selma Anttila. Myös hänen veljensä Leo Anttila oli kirjailija. Anttilan ensimmäinen puoliso oli vuodet 1917–1918 taidemaalari Alexander Paischeff. Heidän tyttärensä Eila Pajastie (1918–1994) toimi taidekriitikkona. Anttilan toinen aviomies oli vuodet 1921–1923 muotoilija Arttu Brummer.Kuka kukin on (Aikalaiskirja): Who's who in Finland 1954, s. 41. Projekt Runeberg. Viitattu 18.5.2014. Eva Anttilan nuorempi lapsi dipl.ins. Paavo Anttila (s. 1929) on kielenkääntäjä. == Lähteet == ==Kirjallisuutta== * (maksullinen) * Salo-Mattila, Kirsi 1997. Picture vs. Weave: Eva Anttila’s Tapestry Art in the Continuum of the Genre. Diss. University of Helsinki, Department of Art History. ISBN 951-45-7867-8 Luokka:Suomalaiset tekstiilitaiteilijat Luokka:Pro Finlandia -palkitut Luokka:Vuonna 1894 syntyneet Luokka:Vuonna 1993 kuolleet
Toivo Antila

Toivo Mikael Antila (29. elokuuta 1910 Laihia – 21. tammikuuta 1970 Kurikka) oli suomalainen maalaisliiton kansanedustaja 1951–1970 ja Sukselaisen hallituksen II maatalousministeri 1959–1961. Antila elätti itsensä maanviljelijänä Kurikassa 1945–1970. Hänen vanhempansa olivat maanviljelijä Emanuel Antila ja Hilma Elisabet Kuja-Lipasti. Vuonna 1939 Antila avioitui Helvi Eliina Latva-Kokon kanssa. Presidentin valitsijamies Antila oli vuosina 1950, 1956, 1962 ja 1968. Antila toimi myös Kurikan kunnan- ja kauppalanvaltuuston puheenjohtajana ja kunnanhallituksen jäsenenä. Hän oli Yleisradion hallintoneuvoston jäsen 1964–1967. == Lähteet == ==Aiheesta muualla== * Luokka:Kansanedustajat Luokka:Suomen Keskustan poliitikot Luokka:Suomen ministerit Luokka:Kurikan kaupunginvaltuutetut Luokka:Vaasan vaalipiiri Luokka:Vaasan läänin eteläinen vaalipiiri Luokka:Vuonna 1910 syntyneet Luokka:Vuonna 1970 kuolleet
Teno

Teno voi viitata seuraaviin: * Teno, joki Suomessa ja Norjassa * Teno, kunta Norjassa * Tenon kylä (Tana Bru), Tenon kunnan keskustaajama Norjassa * Tenovuono, Barentsinmeren lahti Norjassa * Teno, kaupunki Chilessä
Syðrugøta

Syðrugøta on kylä Färsaarilla. Se sijaitsee Eysturin kunnassa, Eysturoyn saaren lounaisosassa. Kylä asutettiin viikinkiajalla. Laulaja Eivør Pálsdóttir on syntynyt Syðrugøtassa. Syðrugøtassa järjestetään myös G! festivaalit. == Lähteet == ==Aiheesta muualla== Luokka:Färsaarten kylät
Taisto Mäki

Taisto Armas Mäki () oli suomalainen kestävyysjuoksija. Hänestä käytettiin lempinimeä Rekolan paimenpoika. Mäki juoksi ensimmäisenä maailmassa 10 000 metriä alle puolen tunnin vuonna 1939. Hänellä oli 1930-luvun loppuessa hallussaan sekä 5 000 metrin että 10 000 metrin maailmanennätykset. Mäki saavutti kuitenkin urallaan vain yhden arvokisavoiton. Toinen maailmansota keskeytti hänen lupaavan uransa. ==Ura== Mäki voitti kultaa 5 000 metrillä 1938 EM-kilpailuissa. Hänen voittoaikansa 14.26,8 oli tuolloin kisaennätys. Kalevan kisoissa Rekolan Urheilijoita ja Helsingin Kisa-Veikkoja edustanut Mäki saavutti kaikkiaan neljä Suomen-mestaruutta. Hän voitti kultaa 5 000 metrillä vuosina 1934 ja 1937 sekä 10 000 metrillä vuosina 1939 ja 1940. Mäki juoksi 10 000 metrin maailmanennätyksen ensimmäisen kerran 29. syyskuuta 1938 Tampereella. Hänen aikansa 30.02,0 alitti Ilmari Salmisen vuonna 1938 tekemän ennätyksen runsaalla kolmella sekunnilla. Kahden mailin maailmanennätyksen Mäki rikkoi Helsingissä 7. heinäkuuta 1939. Hänen tuloksensa 8.53,2 paransi Miklós Szabón ennätystä vuodelta 1937 vajaalla kolmella sekunnilla. Ennätyksen rikkoi Gunder Hägg vuonna 1942. Mäki juoksi 5 000 metrin maailmanennätyksen 16. kesäkuuta 1939 Helsingissä. Hänen aikansa 14.08,8 alitti Lauri Lehtisen vuonna 1932 tekemän ennätyksen runsaalla kahdeksalla sekunnilla. Ennätyksen rikkoi Hägg vuonna 1942. Kuuluisimman juoksunsa Mäki juoksi Helsingin olympiastadionilla 17. syyskuuta 1939. Tuolloin hän juoksi 10 000 metriä aikaan 29.52,6. Mäki siis paransi omaa vuoden vanhaa ennätystään runsaalla yhdeksällä sekunnilla. Tämän ennätyksen rikkoi Viljo Heino vuonna 1944. Mäen kerrotaan juosseen usein 23 kilometrin työmatkansa silloisen Alkoholiliikkeen varastolta Katajanokalta kotiinsa Rekolaan. Talvisodan aikaan hän teki Paavo Nurmen kanssa rahankeruumatkan Yhdysvaltoihin. Mäki sai muistolaatan Rekolaan, kun hänen syntymästään oli kulunut sata vuotta vuonna 2010. == Lähteet == ==Aiheesta muualla== * * * Kaikkien aikojen 5.000 m: Taisto Mäki 14.08,8., Helsingin Sanomat, 17.6.1939, nro 160, s. 10, Kansalliskirjaston digitaaliset aineistot Luokka:Suomalaiset kestävyysjuoksijat Luokka:Vuonna 1910 syntyneet Luokka:Vuonna 1979 kuolleet
Lanny Barbie

Lanny Barbie (s. 29. elokuuta 1981 Montreal) on kanadalainen entinen pornonäyttelijä ja malli. Hän aloitti uransa aikuisviihdealalla vuonna 1999. Hänet valittiin kesäkuussa 2003 Penthouse-lehden Pet of the Monthiksi. Lanny Barbien nimestä käytetään myös muotoja Lanni Barby, Lanny Barby, Lannie Barby ja Lannie Barbie. Hän jätti pornoelokuvissa näyttelemisen virallisesti vuoden 2009 huhtikuussa.Lanny Barby is NOT Dead! Viitattu 18.4.2009 ==Lähteet== ==Aiheesta muualla== * * Luokka:Kanadalaiset pornonäyttelijät Luokka:Kanadalaiset mallit Luokka:Kanadanranskalaiset Luokka:Vuonna 1981 syntyneet Luokka:Elävät henkilöt
Eero Antikainen

Eero Antikainen (5. tammikuuta 1906 Vehmersalmi – 29. tammikuuta 1960 Tukholma, Ruotsi) oli suomalainen ammattiyhdistyspoliitikko ja kansanedustaja. Antikainen toimi SAK:n puheenjohtaja vuosina 1954–1959. Hän oli näkyvästi mukana vuoden 1956 yleislakon neuvotteluissa. Antikainen tuli SAK:n puheenjohtajaksi 1954 Aku Sumun jälkeen. Aikaisemmin hän oli toiminut Maa- ja Sekatyöväen Liiton puheenjohtajana. Jo ensimmäisenä puheenjohtajavuotenaan hän joutui kovien päätösten eteen, kun maan hinta- ja palkkasäännöstely purkautui. Hintojen nousua haluttiin kompensoida palkankorotuksilla. Antikaisen johtama SAK:n sosialidemokraattinen ryhmä vaati prosentti- ja markkakorotuksen sekalinjaa. SAK alensi vaatimuksensa 12 markkaan (joka vastasi silloisilla tuntipalkoilla 6–10 %:n korotusta palkkoihin). Neuvottelut päättyivät 6. helmikuuta tuloksettomina. SAK:n sisällä oli ristiriitoja jatkotoimista. Lakko kuitenkin alkoi maaliskuun 1956 alussa ja se kesti vajaat kolme viikkoa. Lopputulos oli, että SAK:n vaatimukset hyväksyttiin. Palkankorotuksista saatu hyöty kuitenkin valui pian hukkaan, kun hinnat nousivat. Antikainen toimi SDP:n kansanedustajana vuosina 1951–1955. Hän lukeutui SDP:n skogilaiseen, vuonna 1959 TPSL:ksi järjestäytyneeseen oppositioon. Hän toimi myös toisena kulkulaitosten ja yleisten töiden ministerinä vuonna 1958 Kuuskosken virkamieshallituksessa. Antikainen kuoli tapaturmaisesti hotellihuoneen seinäsängyn tukehduttamana työmatkallaan Tukholmassa tammikuussa 1960. Hänet on haudattu Hietaniemen hautausmaan uurnalehtoon. == Lähteet == == Aiheesta muualla == * * Ylen Elävä arkisto – Eero Antikainen vuoden 1956 yleislakon joukkokokouksessa * * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomen ministerit Luokka:Hämeen vaalipiiri Luokka:Suomalaiset ammattiyhdistysjohtajat Luokka:Vuonna 1906 syntyneet Luokka:Vuonna 1960 kuolleet
Steve Clark

Stephen Maynard Clark (23. huhtikuuta 1960 Hillsborough – 8. tammikuuta 1991 Lontoo) oli brittiläinen muusikko, joka toimi Def Leppard -yhtyeen kitaristina vuosina 1978-1991. Clark syntyi ja kasvoi Hillsboroughissa, Sheffieldissä, Englannissa. Hän oli kiinnostunut musiikista varhaiselta iältä lähtien ja sai ensimmäisen kitaransa 11-vuotiaana. Ennen liittymistään Def Leppardiin tammikuussa 1978 hän oli soittanut cover-kappaleita yhtyeessä Electric Chickie. Viimeisinä vuosinaan Clarkia vaivasi alkoholismi. Hän kuoli vuonna 1991 masennuslääkkeiden, kipulääkkeiden ja alkoholin yliannostukseen. == Elämä == === Nuoruusvuodet === Steve syntyi Hillsbroughissa, Sheffieldissä, Englannissa. Nuoresta iästään lähtien hän oli hyvin kiinnostunut musiikista, ja hänen ensimmäinen näkemänsä konsertti oli The Shadowsin esiintyminen, joka teki suuren vaikutuksen 6-vuotiaaseen Steveen. Steve aloitti kitaransoiton saatuaan ensimmäisen kitaransa 11-vuotiaana isältään, joka oli taksikuski. Steven isä oli suostunut antamaan kitaran hänelle sillä ehdolla, että hän opettelisi soittamaan sitä täydellisesti. Uransa aikana Def Leppardissa hän käytti pääasiassa Gibson-merkkisiä kitaroita. Toisinaan hän käytti myös Fender Stratocaster-mallin kitaroita. Tämäntyyppisen kitaran voi havaita hänen käytössään esimerkiksi Love Bites-kappaleen musiikkivideolla. === Ura Def Leppardissa === Ennen liittymistään Def Leppardiin Steve oli soittanut omassa pikkubändissään Electric Chickenissä. Samoihin aikoihin hän tapasi Def Leppardin perustajajäsenen, Pete Willisin ja kysyi yhtyeestä kitaristinpaikkaa. Hän liittyi Def Leppardiin tammikuussa 1978. Def Leppardin laulajan, Joe Elliottin mukaan Steve soitti koesoitoissa Lynyrd Skynyrd- yhtyeen Freebird-kappaleen, jonka jälkeen hänet valittiin kitaraan. Soittaessaan Def Leppardissa hänellä oli suuri vaikutusvalta yhtyeen musiikkiin ja sanoituksiin. Esiintyessään lavalla Pete Willisin kanssa hän sai lempinimen Riffimestari. Pete Willisin lähtö oli Clarkille todella kova takaisku. Hän ei kuitenkaan jaksanut murehtia, sillä tilalle saapunut Phil Collen täytti saappaat erinomaisesti. Collen keksi Clarkille myös uuden lempinimen, Valkoinen Salama. Nimitys tulee Steven tavasta pukeutua valkoisiin vaatteisiin lavalle mentäessä. Steve soitti jokaisella Def Leppardin studioalbumilla yhtyeen debyyttilevystä On Trough The Night aina vuoden 1987 Hysteria-albumiin asti. Def Leppard omisti albuminsa Adrenalizen Steven muistolle. Levyllä on myös kappale White Lightning, joka tarkoittaa Valkoista Salamaa. Clark ehti myös kirjoittaa albumille joitain kappaleita. == Diskografia == === Def Leppard === *On Trough The Night (1980) *High 'n' Dry (1981) *Pyromania (1983) *Hysteria (1987) Luokka:Brittiläiset kitaristit Luokka:Def Leppardin jäsenet Luokka:Vuonna 1960 syntyneet Luokka:Vuonna 1991 kuolleet
Hot Coffee

Hot Coffee on modi toimintaseikkailupeliin Grand Theft Auto: San Andreas. Se toimii myös huijauskoodina PlayStation 2:lle, mutta sen toimiminen ei ole yhtä vaivatonta kuin Microsoft Windowsilla pelatessa. Modifikaatio antaa pelihahmolle mahdollisuuden harrastaa seksiä tyttöystävänsä kanssa. Pelinkehittäjä Rockstar Games joutui suureen mediapyöritykseen modin julkaisun jälkeen. Modi korvaa pelin ..data\script-kansiosta löytyvän ”main.scm”-tiedoston. Modin tekijä PatrickW on avannut tuon tiedoston ja löytänyt sieltä sattumalta threadin, joka sisältää koodin pelin seksikohtauksiin. PatrickW:n mukaan tämä thread oli poistettu käytöstä, jolloin hän otti sen uudelleen käyttöön. Version 2.1 jälkeen PatrickW veti modinsa pois jaosta helpottaakseen Rockstar Gamesin tilannetta. == Kehitysvaiheet == * 9. kesäkuuta 2005 PatrickW julkaisi ensimmäisen version Hot Coffee -modista. * 12. kesäkuuta 2005 PatrickW julkaisi Hot Coffee -modistaan 2.0-version, joka lisäsi alastonmallinnuksen tyttöystävälle sekä kaksi muuta toimintoa. * 16. kesäkuuta 2005 PatrickW julkaisi modin pelin Xbox-versiolle. * 17. kesäkuuta 2005 PatrickW julkaisi modistaan version 2.1, joka oli viimeinen versio. Versio 2.1 korjaa yhden modia käytettäessä esiintyneen bugin sekä poistaa rajoituksen, joka esti pelaajaa käymästä tyttöystävänsä luona enempää kuin yhden kerran päivässä (pelin ajassa 24 minuuttia). == Aiheesta muualla == *Modin tekijän kotisivut Luokka:Grand Theft Auto Luokka:Modit
Ammonios

Ammonios (, ) on antiikin kreikkalainen nimi, joka voi viitata seuraaviin henkilöihin: * Ammonios Lithotomos (200-luku eaa.), kreikkalainen litotomisti * Ammonios Ateenalainen (ensimmäinen vuosisata), filosofi, Plutarkhoksen opettaja * Ammonios Sakkas (n. 175—242), uusplatonilainen filosofi * Ammonios Aleksandrialainen (200-luku), kristitty filosofi * Ammonios Grammatikos (300-luku), grammaatikko * Ammonios Hermias (n. 440—520), uusplatonilainen filosofi